Gebande Muishond - Soogdiere - Suid Afrika
Gebande Muishond [Mungos Mungo]
Gebande muishond (Mungos Mungo) mannetjies is slegs swaarder as vroulike muishonde tydens die onvolwasse stadium. By volwassenheid is beide geslagte soortgelyk in grootte en massa, wat ongeveer 1,5 kg weeg. Hierdie muishond word gekenmerk deur ‘n driehoekvormige gesig en plat, breë ore. Hulle het lang bosagtige sterte en 'n lang growwe pels. Hulle kleur is grysbruin met 'n onmiskenbare reeks ligte en donker vertikale bande oor die rug en sye. Hul onderkant is ligter met elegante donker bene.
Ongewerweldes, veral kewers en termiete, vorm die grootste deel van die muishond se dieet. Hul sal af en toe ook groter prooi soos knaagdiere en slange eet. Rommelhope word ook dikwels vir eetbare stukkies kos besoek. Gebande Muishonde voed ook op eiers van grondvoëls en reptiele. Hulle gryp die eiers met hul voorpote vas en gooi dit agteroor om die doppe te probeer breek.
Die Gebande Muishond se werpsel is gemiddeld 2,6 kleintjies per wyfie. Binne 'n groep word die werpsels gebore ná 'n dragtigheidsperiode van agt tot nege weke. Al die wyfies in die groep se dragtigheidstydperke is gesinchroniseerd. Kollektiewe grootmaking van die kleintjies vind plaas. Teling word normaalweg beperk tot die reënseisoen, en gedurende haar leeftyd het ‘n wyfie ongeveer 1.4 werpsels.
Die Gebande Muishond woon in hegte, permanente groepe van tussen 6-40 individue, bestaande uit gemiddeld 15 volwassenes met hul kleintjies. Groep grootte in hierdie spesie is die grootste vir alle vleiseters. Beide mannetjies en wyfies beweeg aan na nuwe groepe, en op hierdie wyse word populasie gene-vloei verseker.
Die verspreiding van hierdie uiters gulsige klein karnivoor in Suid-Afrika is beperk tot oostelike bosserige grasvelde, wat wissel van die KwaZulu-Natalse kusgebied noordwaarts tot die bosstreke van Mpumalanga, Noord- en Noordwestelike provinsies en Mosambiek.
Gewig (Vroulik): 1, 0 - 1, 4 kg
Gewig (Manlik): 1, 0 - 1, 4 kg
Lengte (Vroulik): 55 cm
Lengte (Manlik): 55 cm
Dragtigheid periode: 2 maande
Aantal Kleintjies: 2 - 8
Seksuele volwassenheid: 1 jaar
Geboortegewig: 20 g
Voortplanting: 2 tot 8 kleintjies word in middel somer gebore met toe oë en net gedeeltelike haarbedekking. Die oë gaan oop na ongeveer 10 dae.
Daar is 5 tone op die voorpote; Die eerste toon kan in die spoor wys wanneer die dier stadig beweeg, maar nie wanneer dit vining beweeg of hardloop nie. Daar is 5 tone op die agterpote, maar net die eerste toon van die klou wys in die spoor, redelik agter die ander 4 tone.